થાન શહેરની એક સોસાયટીમાં રહેતી સગીરાનું ઉત્તરપ્રદેશના યુવક લગ્નની લાલચ આપી અપહરણ કરી ભગાડી ગયો હતો. આથી આથી સગીરાના ૫રિવારજનો થાનગઢ પોલીસ મથકે ફરીયાદ નોંધાવવા આવ્યા હતા. લીંબડી ડીવાયએસપી પ્રદીપસિંહ જાડેજા એટ્રોસિટીના ગુનાની તપાસમાં થાનગઢ પોલીસ સ્ટેશન ખાતે હાજર હોય, થાનગઢ પીઆઈ દીપક ઢોલ તથા સ્ટાફ દ્વારા કોઇપણ ફરિયાદ અરજી વગર વિગતો મેળવી, તાત્કાલિક કાર્યવાહી હાથ ધરી, ટેકનિકલ સેલના પો.સ.ઇ. વિરેન કુમખાનીયા તથા પો.કો. ગિરિરાજસિંહ, જયદીપ રાવલ દ્વારા ટેકનિકલ સોર્સ દ્વારા મળેલ માહિતી આધારે અપહૃત સગીર યુવતી તથા અપહરણ કરનાર આરોપી કમલેશ ભૈયા ટ્રેનમાં ગયેલાની બાતમી મળતા, આ સમયમાં સોમનાથ અમદાવાદ ઇન્ટરસિટી ટ્રેનમાં હોવાના અંદાજ સાથે સુરેન્દ્રનગર, વિરમગામ, અમદાવાદ રેલવે પોલીસની સાથે સંકલન કરવામાં આવેલ હતું.